ddrg/super_eurlex huggingface dataset:
2003/538/EY: Neuvoston päätös, tehty 15 päivänä heinäkuuta 2003, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 2004 asti



Virallinen lehti nro L 185 , 24/07/2003 s. 0024 - 0024



Neuvoston päätös, tehty 15 päivänä heinäkuuta 2003, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 2004 asti (2003/538/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 167 artiklan 3 kohdan, ottaa huomioon komission ehdotuksen, sekä katsoo seuraavaa: (1) Espanjan kuningaskunnan hallituksen ja Etelä-Afrikan tasavallan hallituksen välisiä keskinäisiä kalastussuhteita koskeva, 14 päivänä elokuuta 1979 allekirjoitettu sopimus tuli voimaan 8 päivänä maaliskuuta 1982 ensin kymmenen vuoden ajaksi. Sopimus on tämän jälkeen voimassa määrittämättömän ajan, ellei sitä sanota irti noudattamalla kahdentoista kuukauden irtisanomisaikaa. (2) Liittymisasiakirjan 167 artiklan 2 kohdassa määrätään, että Espanjan kuningaskunnan kolmansien maiden kanssa tekemien kalastussopimusten oikeuksiin ja velvollisuuksiin ei vaikuteta sinä aikana, jona näiden sopimusten määräykset pidetään tilapäisesti voimassa. (3) Saman asiakirjan 167 artiklan 3 kohdan mukaisesti neuvosto tekee ennen Espanjan kuningaskunnan kolmansien maiden kanssa tekemien kalastussopimusten voimassaolon päättymistä niistä johtuvat, kalastustoiminnan säilyttämisen kannalta aiheelliset päätökset, mukaan lukien mahdollisuus pidentää voimassaoloa enintään yhden vuoden kerrallaan. Edellä mainitun sopimuksen voimassaoloa on jatkettu 7 päivään maaliskuuta 2003 asti(1). (4) Espanjan kuningaskunnalle olisi annettava lupa jatkaa mainitun sopimuksen voimassaoloa 7 päivään maaliskuuta 2004 asti, ON TEHNYT TÄMÄN PÄÄTÖKSEN: 1 artikla Annetaan Espanjan kuningaskunnalle lupa jatkaa 7 päivään maaliskuuta 2004 asti keskinäisiä kalastussuhteita Etelä-Afrikan tasavallan kanssa koskevaa, 8 päivänä maaliskuuta 1982 voimaan tullutta sopimusta. 2 artikla Tämä päätös on osoitettu Espanjan kuningaskunnalle. Tehty Brysselissä 15 päivänä heinäkuuta 2003. Neuvoston puolesta Puheenjohtaja G. Tremonti (1) EYVL L 116, 3.5.2002, s. 31.
2003/624/YUTP: Neuvoston päätös 2003/624/YUTP, tehty 15 päivänä heinäkuuta 2003, sopimuksen tekemisestä Euroopan unionin ja Viron tasavallan välillä Viron tasavallan osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa



Virallinen lehti nro L 216 , 28/08/2003 s. 0060 - 0060



Neuvoston päätös 2003/624/YUTP, tehty 15 päivänä heinäkuuta 2003, sopimuksen tekemisestä Euroopan unionin ja Viron tasavallan välillä Viron tasavallan osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen, sekä katsoo seuraavaa: (1) Neuvosto hyväksyi 27 päivänä tammikuuta 2003 yhteisen toiminnan 2003/92/YUTP Euroopan unionin sotilasoperaatiosta entisessä Jugoslavian tasavallassa Makedoniassa(1). (2) Yhteisen toiminnan 8 artiklan mukaan kolmansien valtioiden osallistumista koskevat yksityiskohtaiset järjestelyt vahvistetaan Euroopan unionista tehdyn sopimuksen 24 artiklan mukaisessa sopimuksessa. (3) Korkeana edustajana toimivan neuvoston pääsihteerin valtuuttamisesta aloittamaan neuvottelut 18 päivänä maaliskuuta 2003 tehdyn neuvoston päätöksen mukaisesti korkeana edustajana toimiva neuvoston pääsihteeri on neuvotellut Viron tasavallan kanssa sopimuksen Viron tasavallan osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa. (4) Tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan unionin puolesta Euroopan unionin ja Viron tasavallan välinen sopimus Viron tasavallan osallistumisesta Euroopan unionin johtamiin joukkoihin (EUF) entisessä Jugoslavian tasavallassa Makedoniassa. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus Euroopan unionia sitovasti. 3 artikla Tätä päätöstä noudatetaan päivästä, jona se tehdään. 4 artikla Tämä päätös julkaistaan Euroopan unionin virallisessa lehdessä. Tehty Brysselissä 15 päivänä heinäkuuta 2003. Neuvoston puolesta Puheenjohtaja G. Tremonti (1) EUVL L 34, 11.2.2003, s. 26.
2003/618/EY: Neuvoston päätös, tehty 18 päivänä helmikuuta 2003, kaksinkertaisen tarkkailun järjestelmän perustamista ilman määrällisiä rajoituksia tiettyjen terästuotteiden viennille Venäjän federaatiosta Euroopan yhteisöön koskevan Euroopan yhteisön ja Venäjän federaation välisen sopimuksen tekemisestä kirjeenvaihtona



Virallinen lehti nro L 216 , 28/08/2003 s. 0026 - 0026



Neuvoston päätös, tehty 18 päivänä helmikuuta 2003, kaksinkertaisen tarkkailun järjestelmän perustamista ilman määrällisiä rajoituksia tiettyjen terästuotteiden viennille Venäjän federaatiosta Euroopan yhteisöön koskevan Euroopan yhteisön ja Venäjän federaation välisen sopimuksen tekemisestä kirjeenvaihtona (2003/618/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehty kumppanuus- ja yhteistyösopimus(1) tuli voimaan 1 päivänä joulukuuta 1997. (2) Euroopan yhteisö ja Venäjän federaatio päättivät perustaa kaksinkertaisen tarkkailun järjestelmän tietyille terästuotteille 13 päivän lokakuuta 1997 ja 31 päivän joulukuuta 1999 väliseksi ajaksi. Tätä kirjeenvaihtona tehtyä sopimusta muutettiin Euroopan yhteisön puolesta päätöksellä 97/741/EY(2). Järjestelmän soveltamista jatkettiin 1 päivän tammikuuta 2000 ja 31 päivän joulukuuta 2001 väliseksi ajaksi päätöksellä 2000/294/EY(3). Asetuksella (EY) N:o 2135/97(4), jonka soveltamista jatkettiin asetuksella (EY) N:o 793/2000(5), säädettiin asiaa koskevista yhteisön soveltamissäännöksistä. (3) Komissio on saanut päätökseen neuvottelut Euroopan yhteisön ja Venäjän federaation välisestä kirjeenvaihtona tehtävästä sopimuksesta, jolla perustetaan kaksinkertaisen tarkkailun järjestelmä ilman määrällisiä rajoituksia tiettyjen terästuotteiden viennille Venäjän federaatiosta Euroopan yhteisöön, ON PÄÄTTÄNYT SEURAAVAA: 1 artikla 1. Hyväksytään Euroopan yhteisön puolesta kaksinkertaisen tarkkailun järjestelmän perustamista ilman määrällisiä rajoituksia tiettyjen terästuotteiden viennille Venäjän federaatiosta Euroopan yhteisöön koskeva Euroopan yhteisön ja Venäjän federaation välinen kirjeenvaihtona tehty sopimus. 2. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilöt, joilla on valtuudet allekirjoittaa 1 artiklassa tarkoitettu kirjeenvaihtona tehtävä sopimus yhteisöä sitovasti. Tehty Brysselissä 18 päivänä helmikuuta 2003. Neuvoston puolesta Puheenjohtaja N. Christodoulakis (1) EYVL L 327, 28.11.1997, s. 3. (2) EYVL L 300, 4.11.1997, s. 36. (3) EYVL L 96, 18.4.2000, s. 44. (4) EYVL L 300, 4.11.1997, s. 1. (5) EYVL L 96, 18.4.2000, s. 1.
2003/605/YUTP: Poliittisten ja turvallisuusasioiden komitean päätös DRC/3/03, tehty 31 päivänä heinäkuuta 2003, kolmansien valtioiden osallistumisen hyväksymisestä Euroopan unionin sotilasoperaatioon Kongon demokraattisessa tasavallassa tehdyn poliittisten ja turvallisuusasioiden komitean päätöksen DRC/1/2003 muuttamisesta



Virallinen lehti nro L 206 , 15/08/2003 s. 0032 - 0032



Poliittisten ja turvallisuusasioiden komitean päätös DRC/3/03, tehty 31 päivänä heinäkuuta 2003, kolmansien valtioiden osallistumisen hyväksymisestä Euroopan unionin sotilasoperaatioon Kongon demokraattisessa tasavallassa tehdyn poliittisten ja turvallisuusasioiden komitean päätöksen DRC/1/2003 muuttamisesta (2003/605/YUTP) POLIITTISTEN JA TURVALLISUUSASIOIDEN KOMITEA, joka ottaa huomioon Euroopan unionista tehdyn sopimuksen ja erityisesti sen 25 artiklan viimeisen kohdan, ottaa huomioon 5 päivänä kesäkuuta 2003 hyväksytyn neuvoston yhteisen toiminnan 2003/423/YUTP Euroopan unionin sotilasoperaatiosta Kongon demokraattisessa tasavallassa(1) ja erityisesti sen 10 artiklan 2 ja 3 kohdan, sekä katsoo seuraavaa: (1) Poliittisten ja turvallisuusasioiden komitea (PTK) hyväksyi 1 päivänä heinäkuuta 2003 tehdyllä päätöksellä DRC/1/2003(2) kolmansien valtioiden osallistumisen Euroopan unionin sotilasoperaatioon Kongon demokraattisessa tasavallassa. (2) Kyproksen suurlähettiläs Euroopan unionissa ilmoitti 17 päivänä heinäkuuta 2003 päivätyllä kirjeellä Kyproksen olevan halukas osallistumaan EU:n sotilasoperaatioon Kongon demokraattisessa tasavallassa. (3) Saatuaan operaation komentajan suosituksen Euroopan unionin sotilaskomitea (EUSK) päätti 28 päivänä heinäkuuta 2003 suositella PTK:lle, että tämä hyväksyisi yhden Kyproksen lähettämän upseerin osallistumisen sotilasoperaatioon. (4) Näin ollen päätöstä DRC/1/2003 on muutettava, ON TEHNYT TÄMÄN PÄÄTÖKSEN: 1 artikla Korvataan kolmansien valtioiden osallistumisen hyväksymisestä Euroopan unionin sotilasoperaatioon Kongon demokraattisessa tasavallassa tehdyn päätöksen DRC/1/2003 1 artikla seuraavasti: " 1 artikla Kolmansien valtioiden osallistuminen Joukkojen muodostamis- ja sijoittamiskonferenssien perusteella hyväksytään seuraavien kolmansien valtioiden osallistuminen Kongon demokraattisessa tasavallassa toteutettavaan Euroopan unionin sotilasoperaatioon: Brasilia Kanada Kypros Unkari Etelä-Afrikka." 2 artikla Voimaantulo Tämä päätös tulee voimaan päivänä, jona se allekirjoitetaan. Tehty Brysselissä 31 päivänä heinäkuuta 2003. Poliittisten ja turvallisuusasioiden komitean puolesta Puheenjohtaja M. Melani (1) EUVL L 143, 11.6.2003, s. 50. (2) EUVL L 170, 9.7.2003, s. 19.
2003/602/EY: Komission päätös, tehty 12 päivänä elokuuta 2003, kolmansista maista tapahtuvaa tähtianiksen tuontia koskevista erityisedellytyksistä tehdyn päätöksen 2002/75/EY kumoamisesta (ETA:n kannalta merkityksellinen teksti) (tiedoksiannettu numerolla K(2003) 2889)



Virallinen lehti nro L 204 , 13/08/2003 s. 0060 - 0060



Komission päätös, tehty 12 päivänä elokuuta 2003, kolmansista maista tapahtuvaa tähtianiksen tuontia koskevista erityisedellytyksistä tehdyn päätöksen 2002/75/EY kumoamisesta (tiedoksiannettu numerolla K(2003) 2889) (ETA:n kannalta merkityksellinen teksti) (2003/602/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikehygieniasta 14 päivänä kesäkuuta 1993 annetun neuvoston direktiivin 93/43/ETY(1) ja erityisesti sen 10 artiklan 1 kohdan, ottaa huomioon kolmansista maista tapahtuvaa tähtianiksen tuontia koskevista erityisedellytyksistä tehdyn komission päätöksen 2002/75/EY(2) ja erityisesti sen johdanto-osan 8 kappaleen, sekä katsoo seuraavaa: (1) Tietyistä kolmansista maista peräisin olevan tähtianiksen (Illicium verum) tuontierien analyyseissä eristä on aiemmin löytynyt lajiketta, joka tunnetaan japanilaisena tähtianiksena (Illicium anisatum). Se on todettu tieteellisissä tutkimuksissa erittäin myrkylliseksi, eikä se siksi sovellu ihmisravinnoksi. (2) Japanilainen tähtianis liitettiin tällöin tiettyihin ruokamyrkytystapauksiin yhteisössä. (3) Tämän vuoksi ja direktiivin 93/43/ETY 10 artiklan mukaisesti komissio teki päätöksen 2002/75/EY, jossa vahvistetaan tähtianiksen tuontia koskevat erityisedellytykset sen varmistamiseksi, ettei kolmansista maista tuotu ja ihmisravinnoksi tarkoitettu tähtianis sisällä japanilaista tähtianista. (4) Päätöksen 2002/75/EY mukaisesti suoritetussa valvonnassa ja analyyseissä ei ole paljastunut uusia kontaminaatiotapauksia eikä ruokamyrkytystapauksista ole ilmoitettu. (5) Tähtianiksen tuontia koskeville erityisedellytyksille ei näin ollen ole enää perusteita, ja komission päätös 2002/75/EY voidaan kumota. (6) Jäsenvaltioita on kuultu päätöksen 2002/75/EY kumoamisesta direktiivin 93/43/ETY 10 artiklan mukaisesti, ON TEHNYT TÄMÄN PÄÄTÖKSEN: 1 artikla Kumotaan päätös 2002/75/EY. 2 artikla Tämä päätös on osoitettu kaikille jäsenvaltioille. Tehty Brysselissä 12 päivänä elokuuta 2003. Komission puolesta David Byrne Komission jäsen (1) EYVL L 175, 19.7.1993, s. 1. (2) EYVL L 33, 2.2.2002, s. 31.
2003/698/EY: Neuvoston päätös, tehty 29 päivänä syyskuuta 2003, alueiden komitean varajäsenen nimeämisestä



Virallinen lehti nro L 254 , 08/10/2003 s. 0018 - 0018



Neuvoston päätös, tehty 29 päivänä syyskuuta 2003, alueiden komitean varajäsenen nimeämisestä (2003/698/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Saksan hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä(1). (2) Alueiden komiteassa on vapautunut varajäsenen paikka Klaus Peter MÖLLERin erottua, mikä on annettu neuvostolle tiedoksi 5 päivänä toukokuuta 2003, ON PÄÄTTÄNYT SEURAAVAA: Ainoa artikla Nimetään Hessenin maapäivien puhemies Norbert KARTMANN alueiden komitean varajäseneksi Klaus Peter MÖLLERin tilalle tämän jäljellä olevaksi toimikaudeksi eli 25 päivään tammikuuta 2006 saakka. Tehty Brysselissä 29 päivänä syyskuuta 2003. Neuvoston puolesta Puheenjohtaja F. Frattini (1) EYVL L 24, 26.1.2002, s. 38.
2003/697/EY: Neuvoston päätös, tehty 29 päivänä syyskuuta 2003, alueiden komitean varajäsenen nimeämisestä



Virallinen lehti nro L 254 , 08/10/2003 s. 0017 - 0017



Neuvoston päätös, tehty 29 päivänä syyskuuta 2003, alueiden komitean varajäsenen nimeämisestä (2003/697/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Saksan hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä(1). (2) Alueiden komiteassa on vapautunut varajäsenen paikka Friedrich Wilhelm HEINRICHSin erottua, mikä on annettu neuvostolle tiedoksi 11. päivänä elokuuta 2003, ON PÄÄTTÄNYT SEURAAVAA: Ainoa artikla Nimetään Bergisch-Gladbachin pormestari, Nordrhein-Westfalenin osavaltion kaupunki- ja kuntaliiton ensimmäinen varapuheenjohtaja Maria Theresia OPLADEN alueiden komitean varajäseneksi Friedrich Wilhelm HEINRICHSin tilalle tämän jäljellä olevaksi toimikaudeksi eli 25 päivään tammikuuta 2006 saakka. Tehty Brysselissä 29 päivänä syyskuuta 2003. Neuvoston puolesta Puheenjohtaja F. Frattini (1) EYVL L 24, 26.1.2002, s. 38.
2003/689/EY: Komission päätös, tehty 2 päivänä lokakuuta 2003, Viron laitoksista, joista saa tuoda tuoretta lihaa yhteisöön (ETA:n kannalta merkityksellinen teksti) (tiedoksiannettu numerolla K(2003) 3429)



Virallinen lehti nro L 251 , 03/10/2003 s. 0021 - 0022



Komission päätös, tehty 2 päivänä lokakuuta 2003, Viron laitoksista, joista saa tuoda tuoretta lihaa yhteisöön (tiedoksiannettu numerolla K(2003) 3429) (ETA:n kannalta merkityksellinen teksti) (2003/689/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 807/2003(2), ja erityisesti sen 4 artiklan 1 kohdan ja 18 artiklan 1 kohdan a ja b alakohdan, sekä katsoo seuraavaa: (1) Yhteisön ulkopuolisten maiden laitoksille voidaan antaa lupa viedä tuoretta lihaa yhteisöön ainoastaan, jos ne täyttävät direktiivissä 72/462/ETY säädetyt yleiset ja erityiset edellytykset. (2) Yhteisön tarkastuskäynnin perusteella näyttää siltä, että eläinten terveystilanne on Virossa yhtä hyvä kuin jäsenvaltioissa ennen kaikkea lihan kautta tapahtuvan tautien leviämisen osalta ja että tuoreen lihan tuotantoa valvotaan tyydyttävällä tavalla. (3) Viro on toimittanut direktiivin 72/462/ETY 4 artiklan 3 kohtaa varten tiedot laitoksesta, jolle olisi annettava lupa viedä tuoretta lihaa yhteisöön. (4) Viron esittämä laitos täyttää kaikki direktiivissä 72/462/ETY säädetyt edellytykset sille, että se voidaan nimetä sellaiseksi teurastamoksi ja hyväksytyksi leikkaamoksi, josta tuonti Euroopan unioniin voidaan sallia kyseisen direktiivin 18 artiklan mukaisesti. (5) Yhteisön tarkastuksessa kävi ilmi, että kyseisen laitoksen hygieniastandardit ovat tyydyttävät ja että se voidaan tämän vuoksi lisätä direktiivin 72/462/ETY mukaisesti laadittavaan sellaisia laitoksia koskevaan ensimmäiseen luetteloon, joista tuoreen lihan tuonti voidaan sallia. (6) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Annetaan liitteessä mainitulle Viron laitokselle lupa viedä tuoretta lihaa yhteisöön direktiivissä 72/462/ETY säädetyin edellytyksin sen 18 artiklan 1 kohdan a ja b alakohta mukaan luettuna. 2 artikla Tätä päätöstä sovelletaan 6 päivästä lokakuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 2 päivänä lokakuuta 2003. Komission puolesta David Byrne Komission jäsen (1) EYVL L 302, 31.12.1972, s. 28. (2) EUVL L 122, 16.5.2003, s. 36. LIITE >PIC FILE= "L_2003251FI.002202.TIF">
2003/684/EY: Neuvoston päätös, tehty 22 päivänä syyskuuta 2003, alueiden komitean varajäsenen nimeämisestä



Virallinen lehti nro L 250 , 02/10/2003 s. 0021 - 0021



Neuvoston päätös, tehty 22 päivänä syyskuuta 2003, alueiden komitean varajäsenen nimeämisestä (2003/684/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Saksan hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä. (2) Alueiden komiteassa on vapautunut varajäsenen paikka Hans KAISERin erottua, mikä on annettu neuvostolle tiedoksi 8 päivänä heinäkuuta 2003, ON PÄÄTTÄNYT SEURAAVAA: Ainoa artikla Nimetään Thüringenin osavaltion pääministeri Dieter ALTHAUS alueiden komitean varajäseneksi Hans KAISERin tilalle tämän jäljellä olevaksi toimikaudeksi eli 25 päivään tammikuuta 2006 saakka. Tehty Brysselissä 22 päivänä syyskuuta 2003. Neuvoston puolesta Puheenjohtaja F. Frattini (1) EYVL L 24, 26.1.2002, s. 38.
2003/685/EY: Neuvoston päätös, tehty 22 päivänä syyskuuta 2003, alueiden komitean jäsenen nimeämisestä



Virallinen lehti nro L 250 , 02/10/2003 s. 0022 - 0022



Neuvoston päätös, tehty 22 päivänä syyskuuta 2003, alueiden komitean jäsenen nimeämisestä (2003/685/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Belgian hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä. (2) Alueiden komiteassa on vapautunut jäsenen paikka François-Xavier DE DONNÉAAn erottua, mikä on annettu neuvostolle tiedoksi 17 päivänä kesäkuuta 2003, ON PÄÄTTÄNYT SEURAAVAA: Ainoa artikla Nimetään Brysselin pääkaupunkialueen hallituksen pääministeri Daniel DUCARME, jonka vastuualueena on myös paikallishallinto, aluesuunnittelu, muistomerkit, kaupunkisaneeraus ja tieteellinen tutkimus, alueiden komitean jäseneksi François-Xavier DE DONNÉA An tilalle tämän jäljellä olevaksi toimikaudeksi eli 25 päivään tammikuuta 2006 saakka. Tehty Brysselissä 22 päivänä syyskuuta 2003. Neuvoston puolesta Puheenjohtaja F. Frattini (1) EYVL L 24, 26.1.2002, s. 38.
2003/686/EY: Neuvoston päätös, tehty 22 päivänä syyskuuta 2003, alueiden komitean jäsenen nimeämisestä



Virallinen lehti nro L 250 , 02/10/2003 s. 0023 - 0023



Neuvoston päätös, tehty 22 päivänä syyskuuta 2003, alueiden komitean jäsenen nimeämisestä (2003/686/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Saksan hallituksen ehdotuksen, sekä katsoo seuraavaa: (1) Neuvosto teki 22 päivänä tammikuuta 2002 päätöksen 2002/60/EY alueiden komitean jäsenten ja varajäsenten nimeämisestä(1). (2) Alueiden komiteassa on vapautunut jäsenen paikka Jürgen GNAUCKin erottua, mikä on annettu neuvostolle tiedoksi 8 päivänä heinäkuuta 2003, ON PÄÄTTÄNYT SEURAAVAA: Ainoa artikla Nimetään Hans KAISER (Minister für Bundes- und Europaangelegenheiten in der Staatskanzlei und Bevollmächtigter beim Bund Thüringer Staatskanzlei) alueiden komitean jäseneksi Jürgen GNAUCKin tilalle tämän jäljellä olevaksi toimikaudeksi eli 25 päivään tammikuuta 2006 saakka. Tehty Brysselissä 22 päivänä syyskuuta 2003. Neuvoston puolesta Puheenjohtaja F. Frattini (1) EYVL L 24, 26.1.2002, s. 38.
2003/683/EY,Euratom: Neuvoston päätös, tehty 22 päivänä syyskuuta 2003, Euroopan talous- ja sosiaalikomitean suomalaisen jäsenen nimeämisestä



Virallinen lehti nro L 250 , 02/10/2003 s. 0020 - 0020



Neuvoston päätös, tehty 22 päivänä syyskuuta 2003, Euroopan talous- ja sosiaalikomitean suomalaisen jäsenen nimeämisestä (2003/683/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 2002 alkavaksi ja 20 päivänä syyskuuta 2006 päättyväksi toimikaudeksi 17 päivänä syyskuuta 2002 tehdyn neuvoston päätöksen 2002/758/EY, Euratom(1), sekä katsoo, että edellä mainitussa komiteassa on vapautunut jäsenen paikka Pertti RAUHIOn erottua, mikä on annettu neuvostolle tiedoksi 27 päivänä tammikuuta 2003, ja ottaa huomioon Suomen hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Eero LEHTI Euroopan talous- ja sosiaalikomitean jäseneksi Pertti RAUHIOn tilalle tämän jäljellä olevaksi toimikaudeksi eli 20 päivään syyskuuta 2006. Tehty Brysselissä 22 päivänä syyskuuta 2003. Neuvoston puolesta Puheenjohtaja F. Frattini (1) EYVL L 253, 21.9.2002, s. 9.